kalixlouiis/myanmar-wikipedia-corpus huggingface dataset:
မှတ်စုများ ကိုးကား ပြင်ပလင့်များ Cat's Eye Nebula Release at ESA/Hubble Cat's Eye Nebula images at ESA/Hubble Chandra X-Ray Observatory Photo Album: NGC 6543 The Cat's Eye Nebula October 31, 1999 Halo of the Cat's Eye 2010 May 9 The Cat's Eye Nebula 2016 July 3 Hubble Probes the Complex History of a Dying Star—HubbleSite article about the Cat's Eye Nebula. NGC6543 The Cats Eye Nebula Hubble's Color Toolbox: Cat's Eye Nebula—article showing image composite process used to produce an image of the nebula Cat's Eye Nebula at Constellation Guide Category:ဒရကို (ကြယ်စုတန်း)။
Redirectကြောင်မျက်လုံး နက်ဗျူလာ။
right|Hyperbolic paraboloid ခေါ် မြင်းကုန်းနှီးပုံ မျက်နှာပြင်ညီ တစ်ခုပေါ်တွင် ရေးဆွဲထားသည့် တြိဂံတစ်ခုနှင့် ပြန်မဆုံ မျဉ်းပြိုင်တစ်စုံ။
ဒစ်ဖရန်ရှယ်ဂျီဩမေတြီ (differential geometry) ဘာသာရပ်သည် Riemannian manifolds ခေါ် ရီးမန်မျက်နှာပြင်ရပ်ဝန်းများကို လေ့လာသည့် သင်္ချာဘာသာရပ်ခွဲဟု အကြမ်းအားဖြင့် ဆိုနိုင်သည်။
ဒစ်ဖရန်ရှယ်ဂျီဩမေတြီ ဘာသာရပ်တွင် အဆိုပါ ရီးမန်မျက်နှာပြင်ရပ်ဝန်းများ၏ (အကွာအဝေး) အတိုင်းအတာ မက်ထရစ် (metric) များနှင့် ပတ်သက်သည့် ကိစ္စရပ်များကို လေ့လာ၍ ဒစ်ဖရန်ရှယ်တိုပေါ်လော်ဂျီ (differential topology) ဘာသာရပ်တွင် ၎င်းမျက်နှာပြင်ရပ်ဝန်းများ၏ အတိုင်းအတာ မက်ထရစ်များနှင့် မပတ်သက်သည့် (ဥပမာ၊ ၎င်းမျက်နှာပြင်ရပ်ဝန်းများ၏ ခြုံငုံတည်ဆောက်ပုံ စသည့်) ကိစ္စရပ်များကို လေ့လာသည်။
ဒစ်ဖရန်ရှယ်ဂျီဩမေတြီ ဘာသာရပ်တွင် ဂျီဩမေတြီဆိုင်ရာ အရာဝတ္ထုများ၊ အဓိကအားဖြင့် မျဉ်းကွေးများ၊ မျက်နှာပြင်များကို တစ်ခုလုံးလွှမ်းခြုံလေ့လာခြင်း မဟုတ်ဘဲ ၎င်းအရာဝတ္ထုများ၏ အသေးစိတ် အစိတ်အပိုင်း တစ်ခုချင်းစီကို ခွဲခြမ်းစိတ်ဖြာသင်္ချာသုံး၍ လေ့လာခြင်းဖြစ်သည်။
ကျားသစ်ကုလားအုတ် ကြယ်စုတန်းသည် မြောက်ကမ္ဘာခြမ်းကောင်းကင်မှ ကြယ်စုတန်းတစ်ခုဖြစ်သည်။
ယင်းကြယ်စုတန်းအား ၁၆၁၂ ခုနှစ်တွင် Petrus Plancius ဆိုသူက စတင်မိတ်ဆက်ခဲ့သည်။
camelopardalis ဟူသော လက်တင်ဘာသာစကားမှ ဆင်းသက်လာပြီး ဂရိဘာသာစကားဖြင့်ဆိုပါက "καμηλοπάρδαλις" သစ်ကုလားအုတ် ဟုအဓိပ္ပာယ်ရသည်။
ကိုးကား ကဏ္ဍ:ကြယ်စုတန်းများ Category:ကျားသစ်ကုလားအုတ် (ကြယ်စုတန်း)။
thumb|NGC 6166 NGC 6166 သည် Abell 2199 ကြယ်အစုအဝေးရှိ ဟာကျူလီ ကြယ်စုတန်းမှ ဘဲဥပုံစံ ဂလက်ဆီဖြစ်ပြီး X-ray ထုတ်လွှတ်ပေးသည့် အတောက်ပဆုံး ဂလက်ဆီများထဲက တစ်ခုဖြစ်သည်။
Close-up of galaxy NGC 6166, by HST (ACS, WFPC2). Dust lanes at Galaxy NGC 6166 core, by HST (ACS, WFPC2). ကိုးကား Category:ဟာကျူးလီ (ကြယ်စုတန်း)။
ခူမီး(ခမီး)အမျိုးသားပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း ခူမီး(ခမီး)အမျိုးသားပါတီကို နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
စည်းလုံးညီညွတ်သော ကရင်အမျိုးသားဒီမိုကရက်တစ်ပါတီ (; အတိုကောက် KUDP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပါတီ ဖျက်သိမ်းခြင်း ကရင်ပြည်နယ်ဒီမိုကရေစီနှင့်ဖွံ့ဖြိုးတိုးတက်ရေးပါတီ၊ ကရင်ဒီမိုကရက်တစ်ပါတီ နှင့် စည်းလုံးညီညွတ်သောကရင်အမျိုးသားဒီမိုကရက်တစ်ပါတီ တို့သည် ၂၀၁၈ ခုနှစ် ဖေဖော်ဝါရီလ ၂၂ ရက်နေ့တွင် ကရင်အမျိုးသားဒီမိုကရက်တစ်ပါတီ အဖြစ် ပူးပေါင်းဖွဲ့စည်းခဲ့သဖြင့် စည်းလုံးညီညွတ်သောကရင်အမျိုးသားဒီမိုကရက်တစ်ပါတီ၏ နိုင်ငံရေးပါတီအဖြစ် မှတ်ပုံတင်ထားခြင်းကို ပယ်ဖျက်၍ ပါတီအား ဖျက်သိမ်းခဲ့သည်။
စေ့စပ်ညှိနှိုင်းရေးနှင့် တည်ငြိမ်အေးချမ်းရေးပါတီ (; အတိုကောက် NSPP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပါတီနာမည် ပြောင်းလဲခြင်း ၂၀၁၉ ခုနှစ်၊ မေလ ၂ ရက်နေ့တွင် ထုတ်ပြန်ခဲ့သော ပြည်ထောင်စု ရွေးကောက်ပွဲ ကော်မရှင်၏ ကြေညာချက်အမှတ် (၆၁/၂၀၁၉) အရ စေ့စပ်ညှိနှိုင်းရေးနှင့် တည်ငြိမ်အေးချမ်းရေး ပါတီသည် ၎င်း၏ အမည်ကို လူထုပါတီ (The Party for People) အဖြစ် ပြောင်းလဲခွင့်ပြုခြင်း ခံခဲ့ရပါသည်။
ထားဝယ်တိုင်းရင်းသားများပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း ထားဝယ်တိုင်းရင်းသားများပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ဒိုင်းနက်လူမျိုးများတိုးတက်ရေးပါတီ (; အတိုကောက် DNDP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း ဒိုင်းနက်လူမျိုးများတိုးတက်ရေးပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ဓနုတိုင်းရင်းသားလူမျိုးများ ဒီမိုကရေစီပါတီ (, အတိုကောက် DNDP, အိုးစည်ပါတီ) သည် ၂၀၁၂ ခုနှစ် ဇူလိုင်လတွင် ပါတီအမှတ် (၅၇) ဖြင့် စတင်ဖွဲ့စည်းခဲ့သည့် နိုင်ငံရေးပါတီ ဖြစ်သည်။
DNDP ပါတီသည် ညီညွတ်သောတိုင်းရင်းသားလူမျိုးများမဟာမိတ် (UNA) အဖွဲ့ဝင် ပါတီဖြစ်သည်။
ပါတီ၏ ဥက္ကဋ္ဌ ဦးခင်မောင်ချို ဖြစ်သည်။
ပါတီမှတ်ပုံတင်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ ဇွန်လ ၅ ရက်နေ့တွင် မှတ်ပုံတင်အမှတ် (၂၁) ဖြင့် ခွင့်ပြုခဲ့သည်။
ဓနုအမျိုးသားများအဖွဲ့ချုပ်ပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း ဓနုအမျိုးသားများအဖွဲ့ချုပ်ပါတီ (DNOP) သည် ပါတီမှတ်ပုံတင်ရန် ရွေးကောက်ပွဲကော်မရှင်သို့ လျှောက်ထားခဲ့သော်လည်း ပါတီခေါင်းဆောင် ဦးတင်မောင်ဦး ၂၀၂၃ ခုနှစ် ဒီဇင်ဘာ ၂၅ ရက်တွင် ကွယ်လွန်ခဲ့သည်။
ထို့ကြောင့် ပါတီဘက်မှ မှတ်ပုံတင်ခွင့်ပယ်ဖျက်ပေးရန် တင်ပြခဲ့ရာ ရွေးကောက်ပွဲကော်မရှင်က ဇန်နဝါရီ ၁၅ ရက်တွင် ၎င်းတို့၏ လျှောက်ထားမှုကို ပယ်ဖျက်လိုက်ကြောင်း ထုတ်ပြန်ခဲ့သည်။
ပြည်ထောင်စု လယ်သမား အလုပ်သမား အင်အားစုပါတီ () သည် ၂၀၁၅ ခုနှစ်တွင် စတင်ပေါ်ပေါက်လာသော ပဲခူးတိုင်းဒေသကြီး အခြေစိုက် နိုင်ငံရေးပါတီ ဖြစ်သည်။
ပါတီမှတ်ပုံတင်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၄ ခုနှစ်၊ နိုဝင်ဘာလ ၁၂ ရက်နေ့တွင် မှတ်ပုံတင်အမှတ် (၅၃) ဖြင့် ခွင့်ပြုခဲ့သည်။
ပဲခူးတိုင်းဒေသကြီး၊ လိပ်ပြာကန်ရပ်ကွက်၊ မှော်ကန်(၁)လမ်း၊ လန်းဆန်းအိမ်ရာ၊ အမှတ် (A/၄၀၆) တွင် ပါတီရုံးချုပ်ဖွင့်လှစ်ထားသည်။
​ ပါတီဖျက်သိမ်းခြင်း ၂၀၂၅ ခုနှစ်၊ စက်တင်ဘာလ (၉) ရက်နေ့တွင် ပါတီရုံးခန်းများ သတ်မှတ်အရေအတွက် မပြည့်မီမှုကြောင့် ပြည်ထောင်စုလယ်သမားအလုပ်သမားအင်အားစုပါတီအား မှတ်ပုံတင်ပယ်ဖျက်၍ ပါတီဖျက်သိမ်းလိုက်ကြောင်း ပြည်ထောင်စုရွေးကောက်ပွဲကော်မရှင်(UEC) ကြေညာလိုက်သည်။
ပြည်ထောင်စုပအိုဝ်းအမျိုးသားအဖွဲ့ချုပ် (; အတိုကောက် ပအမဖ) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
သမိုင်းကြောင်း ၁၉၅၀ ဩဂုတ် ၂ ရက်တွင် စတင်တည်ထောင်ခဲ့သည်။
၁၉၅၂ ရွေးကောက်ပွဲတွင် ညောင်ရွှေအရှေ့ဘက်ခြမ်း မဲဆန္ဒနယ်၊ မိုင်းပွန်မဲဆန္ဒနယ်၊ ရပ်စောက်မဲ ဆန္ဒနယ်တို့တွင် အနိုင်ရရှိခဲ့သည်။
၁၉၅၆ ရွေးကောက်ပွဲတွင် လွိုင်လုံ၊ သာမိုင်ခမ်းမဲဆန္ဒနယ်တွင် အနိုင်ရရှိခဲ့သည်။
၁၉၉၀ ရွေးကောက်ပွဲတွင် ဟိုပုံး၊ ဆီဆိုင်၊ ပင်လောင်းမဲဆန္ဒနယ်များ၌ အနိုင်ရရှိခဲ့သည်။
၁၉၉၁ တွင် နိုင်ငံတော်က ပအမဖကို ပအိုဝ်း အမျိုးသား အဖွဲ့ချုပ် (PNO) နှင့် အပစ်အခတ်ရပ်စဲရေး ကော်မရှင်အဖြစ် ဆောင်ရွက်ပေးရန် အကူအညီတောင်းခံခဲ့သဖြင့် ၁၉၉၁ ဧပြီ ၁၁ ရက်တွင် ပအိုဝ်း အမျိုးသား အဖွဲ့ချုပ် (PNO) ဥပဒေဘောင် အတွင်းဝင်ရောက်နိုင်ခဲ့သည်။
ပယ်ဖျက်ခြင်း ပြည်ထောင်စုပအိုဝ်းအမျိုးသားအဖွဲ့ချုပ်ကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ပြည်သူ့ဒီမိုကရေစီပါတီ (; အတိုကောက် PDP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
သမိုင်းကြောင်း ၂၀၁၁ စက်တင်ဘာ ၂၃ ရက်တွင် နိုင်ငံရေးပါတီအဖြစ် တည်ထောင်ခွင့်ရခဲ့သည်။
၂၀၁၂ ကြားဖြတ် ရွေးကောက်ပွဲတွင် ဝင်ရောက် ယှဉ်ပြိုင်ခဲ့သော်လည်း အနည်းငယ်သာ အနိုင်ရရှိခဲ့သည်။
ပါတီခေါင်းဆောင် ပြဿနာများကြောင့် ၂၀၁၇ ခုနှစ် ဇူလိုင်လ ၁၈ ရက်နေ့မှ ၂၀၂၀ ပြည့်နှစ် ဇူလိုင်လ ၁၇ ရက်နေ့အထိ ပါတီကို ယာယီရပ်ဆိုင်းခံထားခဲ့ရပြီး ၃ နှစ်အတွင်း ပါတီတွင်းကိစ္စရပ်များ ပြေလည်အောင် ဖြေရှင်းဆောင်ရွက်ရန် ပြည်ထောင်စု ရွေးကောက်ပွဲ ကော်မရှင်က ညွှန်ကြားခဲ့သော်လည်း ဖြေရှင်းနိုင်ခဲ့ခြင်း မရှိသည့်အတွက် ၂၀၂၀ ပြည့်နှစ်၊ ဇူလိုင်လ ၂၃ ရက်နေ့ မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပယ်ဖျက်၍ ပါတီအား ဖျက်သိမ်းခဲ့သည်။
ပြည်သူ့အကျိုးပြုကျောင်းသားများ ဒီမိုကရေစီပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
သမိုင်းကြောင်း ၈၈ မျိုးဆက် ကျောင်းသားလူငယ်များ (ပြည်ထောင်စု မြန်မာနိုင်ငံ)ပါတီနှင့် ပြည်ထောင်စု မြန်မာနိုင်ငံ အမျိုးသား နိုင်ငံရေးအဖွဲ့ချုပ် စသည့် ၈၈ ညီ နောင် ၂ပါတီမှ ခွဲထွက်ကာ ၂၀၁၄ တွင် ပြည်သူ့အကျိုးပြုကျောင်းသားများ ဒီမိုကရေစီပါတီအဖြစ် ပါတီတည်ထောင်ခွင့်လျှောက်လွှာတင်ခဲ့ပြီး ၂၀၁၅ မတ်လတွင် မှတ်ပုံတင်ခွင့်ရရှိခဲ့သည်။
ပါတီမှတ်ပုံတင် ငြင်းပယ်ခြင်း အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် စကစ ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၆ ပါ ပြဋ္ဌာန်းချက်များနှင့် မညီညွတ်ခြင်းကြောင့် ၂၀၂၄ နိုဝင်ဘာ ၂၈ ရက်နေ့တွင် ပါတီမှတ်ပုံတင်ခြင်းမှ ငြင်းပယ်ခံရသည်။
ဖက်ဒရယ်ပြည်ထောင်စုပါတီ (; အတိုကောက် FUP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
ပယ်ဖျက်ခြင်း ဖက်ဒရယ်ပြည်ထောင်စုပါတီ ကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ဗမာပြည်သူ့ပါတီ () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
သမိုင်းကြောင်း ၂၀၁၁ ခုနှစ်တွင် ငြိမ်းချမ်းရေးနှင့် ညီညွတ်ရေးပါတီအဖြစ် မှတ်ပုံတင်ခဲ့သည်။
၂၀၁၂ ကြားဖြတ်ရွေးကောက်ပွဲတွင် မဲဆန္ဒနယ်လေးနေရာမှ ဝင်ရောက်ယှဉ်ပြိုင်ခဲ့သည်။
၂၀၁၅ ရွေးကောက်ပွဲတွင် ဗမာပြည်သူ့ပါတီအဖြစ် ဝင်ရောက်ယှဉ်ပြိုင်ခဲ့သည်။
ပယ်ဖျက်ခြင်း ဗမာပြည်သူ့ပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
ဝါရားခိုစခန်း () သည် ပြင်သစ်နိုင်ငံ လော်ဇယ် (Lozère) နယ်၊ မန်းဒ (Mende) မြို့တွင် ရှိပြီး စပိန်ပြည်တွင်းစစ်အပြီး စပိန်ရီပတ်ပလစ်ကန်များနှင့် အင်တာနေရှင်နယ် တပ်ဖွဲ့ဝင်များ (International Brigades) ကို ထားရှိသည့် အကျယ်ချုပ်စခန်းတစ်ခုအဖြစ် စတင်ပြီး ဒုတိယ ကမ္ဘာစစ်အတွင်းတွင် အမျိုးသမီးနှင့် ကလေးများအတွက် သီးသန့်စခန်းအဖြစ် ပြောင်းလဲခဲ့သည်။
NGC 1893 သည် အော်ရီဂါ ကြယ်စုတန်းမှ ကြယ်အစုအဝေးဖြစ်ပြီး ကြယ်တာရာများမွေးဖွားနေသည့် IC 410 ထဲတွင် နစ်ဝင်နေသည်။
ကိုးကား ပြင်ပလင့် http://messier45.com/ Image NGC 1893 Category:အော်ရီဂါ (ကြယ်စုတန်း)။
NGC 2240 သည် အော်ရီဂါ ကြယ်စုတန်းမှ ကြယ်အစုအဝေးဖြစ်ပြီး ၁၇၈၆ ဇန်နဝါရီ ၃ တွင် ဝီလီယံ ဟာရှယ်က ရှာဖွေတွေ့ရှိခဲ့သည်။
ယင်းသည် အလင်းနှစ် ၅.၁ ထောင် ကွာဝေးသည်။
NGC 2242 သည် အော်ရီဂါ ကြယ်စုတန်းမှ နက်ဗျူလာဖြစ်ပြီး ၁၈၈၆ နိုဝင်ဘာ ၂၄ တွင် Lewis A. Swift ဆိုသူက ရှာဖွေတွေ့ရှိခဲ့သည်။
ယင်းအား ၁၉၈၇ မတိုင်ခင်ထိ ဂလက်ဆီဟု ထင်မှတ်ခဲ့သည်။
နက်ဗျူလာသည် ဂယ်လက်တစ်ပြင်ညီမှ အလင်းနှစ် ၁၆၀၀ ကွာဝေးသည်။
ကိုးကား ပြင်ပလင့် SIMBAD – NGC 2242 VizieR – NGC 2242 Category:အော်ရီဂါ (ကြယ်စုတန်း)။
1848 drawing of NGC 7009 by Lord Rosse စေတန် နက်ဗျူလာ သို့မဟုတ် NGC 7009 သည် ကုံ နက္ခတာရာမှ planetary နက်ဗျူလာဖြစ်ပြီး အပျော်တမ်း တယ်လီစကုပ်ဖြင့်ကြည့်ပါက ဝါပြာရောင်သမ်းသည့်အသွင် မြင်ရသည်။
ယင်းအား ဝီလီယံ ဟာရှယ်က ၁၇၈၂ စက်တင်ဘာ ၇ တွင် သူကိုယ်တိုင်ပြုလုပ်ထားသော တယ်လီစကုပ်ဖြင့် ရှာဖွေတွေ့ရှိခဲ့သည်။
နက်ဗျူလာသည် ကြယ်နည်းပါးသောတစ်ခုဖြစ်ပြီး အလယ်ဗဟိုရှိကြယ်သည်ယခုအခါ တောက်ပသော ကြယ်ဖြူပုတစ်ခုဖြစ်သည်။
စေတန် နက်ဗျူလာ၏ အကွာအဝေးကို အတိအကျမသိရပေ။
ခန့်မှန်းခြေမှာ အလင်းနှစ် ၅၂၀၀ ဖြစ်သည်။
မှတ်စု ကိုးကား ပြင်ပလင့် NASA APOD (1997-12-30) – NGC 7009: The Saturn Nebula ကဏ္ဍ:ကုံ နက္ခတ်တာရာ။
NGC 7662 သည် အင်ဒရိုမီဒါ ကြယ်စုတန်းမှ planetary နက်ဗျူလာဖြစ်ပြီး နှင်းဘောလုံး နက်ဗျူလာ သို့မဟုတ် အပြာရောင်နှင်းဘောလုံး နက်ဗျူလာ ဟုလည်း သိထားသည်။
နက်ဗျူလာ၏ အကွာဝေးကို တိကျစွာမသိရပေ။
သို့သော် Skalnate Pleso Catalogue အရ NGC 7662 သည် အလင်းနှစ် ၁၈၀၀ ဖြစ်ပြီး အလယ်ဗဟိုတွင် မှေးမှိန်သောကြယ်ရှိသည်။
NGC 2403 သည် ကျားသစ်ကုလားအုတ် ကြယ်စုတန်းမှ အလယ်အလတ် ခရုပတ်ပုံစံ ဂလက်ဆီဖြစ်ပြီး M81 Group ၏ အပြင်ဘက်ကျသော အဖွဲ့ဝင်ဖြစ်သည်။
အလင်းနှစ် ၈ မီလီယံ ကွာဝေးပြီး M33 ကဲ့သို့ အချင်းသည် အလင်းနှစ် ၅၀၀၀၀ ရှိလေသည်။
၂၀၀၄ ခုနှစ်တွင် ယင်းဂလက်ဆီ၌ ဆူပါနိုဗာ SN 2004dj ဖြစ်ပွားခဲ့သည်။
ဂလက်ဆီအား ၁၇၈၈ ခုနှစ်တွင် ဝီလီယံ ဟာရှယ်က ရှာဖွေတွေ့ရှိခဲ့သည်။
ကိုးကား ပြင်ပလင့် Spiral Galaxy NGC 2403 at the astro-photography site of Mr. Takayuki Yoshida NGC 2403 at ESA/Hubble Category:ကျားသစ်ကုလားအုတ် (ကြယ်စုတန်း)။
NGC 6826 သည် ဆိုင်နပ် ကြယ်စုတန်းမှ planetary နက်ဗျူလာဖြစ်ပြီး တဖိတ်ဖိတ်လက်နေသည့် နက်ဗျူလာဖြစ်သည်။
ကိုးကား ပြင်ပလင့် The Hubble European Space Agency Information Centre Hubble picture and information on NGC 6826 Category:ဆိုင်နပ် (ကြယ်စုတန်း)။
200px|စိတ်ကူးဖြင့် ပြည့်စုံတိကျသည့် ဗုံ မျက်နှာစာကဲ့သို့သော မျက်နှာပြင်တစ်ခု တုန်ခါပုံတစ်မျိုး။
ဤတုန်ခါမှုများကို ဖန်ရှင်ရပ်ဝန်းရှိ မျဉ်းညီချိုးကျ အော်ပရေတာခေါ် လီနီယာ အော်ပေရတာ (linear operator) တစ်ခု၏ အိုင်ဂန်ဖန်ရှင်များ (eigenfunctions) အဖြစ်ရှုမြင်နိုင်ပြီး၊ ဤသို့ အော်ပရေတာတစ်ခု တည်ဆောက်၍ အိုင်ဂန်ဖန်ရှင်များကို လေ့လာခြင်းမှာ ဖန်ရှင်ဆိုင်ရာ ခွဲခြမ်းစိတ်ဖြာသင်္ချာတွင် လုပ်လေ့လုပ်ထရှိသည့် တည်ဆောက်ပုံတစ်မျိုးဖြစ်သည်။
ဖန်ရှင်ဆိုင်ရာ ခွဲခြမ်းစိတ်ဖြာသင်္ချာ (functional analysis) ဆိုသည်မှာ ခွဲခြမ်းစိတ်ဖြာသင်္ချာ၏ ဘာသာရပ်ခွဲတစ်ခုဖြစ်ပြီး ဖန်ရှင်များကို လေ့လာသည့်ဘာသာရပ်ဟု အကြမ်းအားဖြင့် ဆိုနိုင်သည်။
ဖန်ရှင်များကို ပုံစံဖြင့်ရေးနိုင်ရာ ဤ ဖန်ရှင်ဆိုင်ရာ ခွဲခြမ်းစိတ်ဖြာသင်္ချာ ဘာသာရပ်တွင် လေ့လာသည့် ဖန်ရှင်များမှာ သာမန် ဖန်ရှင်များမဟုတ်ဘဲ အသွင်း (input) နှင့် အထုတ် (output) နှစ်ခုအနက် အနည်းဆုံးတစ်ခုသည် အနန္တ ဒိုင်မန်းရှင်းရှိသည့် ရပ်ဝန်းများ (infinite-dimensional spaces) မှ လာသည့် အရာဝတ္ထုများ ဖြစ်ကြသည်။
ခြောက်ထပ်ကြီးဘုရား (Chaukhtatgyi Buddha Temple) သည် ရန်ကုန်မြို့၊ ဗဟန်းမြို့နယ် ရွှေဂုံတိုင်လမ်းမပေါ်တွင် တည်ရှိသည်။
ငါးထပ်ကြီးဘုရား၏ မျက်စောင်းထိုးကားလမ်း တစ်ဖက်ခြမ်းတွင် တည်ရှိသည်။
စောင်းတန်းမှ ၅ မိနစ်ခန့် လျှောက်သွားလျှင် မဟာစည် ရွှေမင်းဝံ သာသနာ့ရိပ်သာကို မြင်တွေ့နိုင်သည်။
ခြောက်ထပ်ကြီးဘုရားသည် ရန်ကုန်မြို့တွင် ထင်ရှားသောဘုရားများအနက် တစ်ခုအပါအဝင်ဖြစ်သည်။
ရှေးဟောင်းအမွေအနှစ် စာရင်းဝင်ဖြစ်သည်။
ရုပ်ပွားတော်သည် ဉာဏ်တော် အလျား ၆၆ မီတာ ရှိပြီး မြန်မာနိုင်ငံရှိ အကြီးဆုံးလျောင်းတော်မူဘုရားများတွင် အပါအဝင်ဖြစ်သည်။
““ မဟာရန်ကုန်တွင် နာမည်ကြီးသည့် ကြီးကိုးကြီးအဓိဋ္ဌာန်၊ ကြီးလေးကြီးအဓိဋ္ဌာန်၊ ဘုရားကိုးဆူအဓိဋ္ဌာန်များ”” တွင်ပါဝင်သည့် ဘုရားကြီးလည်းဖြစ်၏။
သမိုင်းကြောင်း မူလဘုရားဒကာမှာ သူဌေးကြီးဆာဘိုးသာဖြစ်သည်။
ဆာဘိုးသာသည် ၁၉ဝ၇ ခုနှစ်၊ ဖေဖော်ဝါရီလ ၁၇ ရက်နေ့တွင် ရန်ကုန်မြို့ ငါးထပ်ကြီး ဘုရားအနီး မြေ ၄.၂၅ ဧကကို ငွေ ၁၄,၂ဝဝ ကျပ် ပေး၍ ဝယ်ယူပြီး ရွှေသာလျောင်း ရုပ်ပွားတော်ကြီးကို ဦးဆောင် တည်ထားခဲ့ရာ ခြောက်ထပ်ကြီးဘုရား ဟူ၍ ထင်ရှားသည်။
ဆာဘိုးသာကွယ်လွန်ပြီးနောက် နှစ်ပေါင်းများစွာကြာသောအခါ ခြောက်ထပ်ကြီးရွှေသာလျောင်းဘုရားကြီးနှင့် တန်ဆောင်းတော်ကြီးတို့မှာ ဟောင်းနွမ်းယိုယွင်းစပြုနေပြီဖြစ်ပါသဖြင့် နိုင်ငံတော်ဝန်ကြီးချုပ် ဦးနု၏ ဩဝါဒ အကြံပေးချက်တို့ ခံယူ၍ ၁၃၂၀ ခုနှစ်၊ တပေါင်းလပြည့် (၂၃.၃.၁၉၅၉) တွင် ချပ်သင်း သူဌေး စည်သူဦးဘတင်က သံတိုင်ကြီးကို စတင်တိုင်ထူခဲ့ပြီး တန်ဆောင်းတော်ကြီး၏ ပင်မအလှူရှင်အဖြစ်လည်းကောင်း၊ ရွှေသာလျောင်းရုပ်ပွားတော်ကြီး၏ ပဓာနအလှူရှင်အဖြစ်လည်းကောင်း ဘုရားကြီးပြန်လည်တည်ဆောက်ရေးအဖွဲ့ဥက္ကဋ္ဌ ချပ်သင်းသူဌေး စည်သူဦးဘတင်နှင့် ဇနီး ဒေါ်သိန်းတို့က လှူဒါန်းခဲ့ကြ၍ အများပြည်သူတို့ကလည်း စုပေါင်းထည့်ဝင်ပြီး လှူဒါန်းခဲ့ကြသည့်ငွေတို့ဖြင့် ပြန်လည်တည်ဆောက်ခဲ့ကြရာ ပြီးစီးအောင်မြင်သဖြင့် ၁၃၃၆ ခုနှစ်၊ ကဆုန်လပြည့် (၅.၅.၁၉၇၄) တွင် သံဃာတော်အပါး (၃၀ဝ) နှင့် ၉ ရက်တိုင်တိုင် အနေကဇာတင် လှူဒါန်းခဲ့သည်။
ချပ်သင်းသူဌေး စည်သူဦးဘတင်သည် ဗုဒ္ဓဘာသာ ကလျာဏယုဝအသင်း (ဝိုင်အမ်ဘီအေ YMBA)၏ နာယကကြီးတစ်ဦးအဖြစ် ဆောင်ရွက်ခဲ့သည်။
thumb|ငါးထပ်ကြီးဘုရားမုခ်ဝ ငါးထပ်ကြီးဘုရား (Ngahtatgyi Buddha Temple) သည် ရန်ကုန်မြို့၊ ဗဟန်းမြို့နယ် ရွှေဂုံတိုင်လမ်းမပေါ်တွင် တည်ရှိသည်။
ခြောက်ထပ်ကြီးဘုရား၏ မျက်စောင်းထိုး ကားလမ်းတစ်ဖက်ခြမ်းတွင် တည်ရှိသည်။
ငါးထပ်ကြီးဘုရားမုဒ်ဦး၏ မျက်နှာချင်းဆိုင် ကားလမ်းတစ်ဖက်တွင် ဖောင်တော်ဦးဘုရားလမ်းမှ ၅ မိနစ်ခန့် လျှောက်လျှင် မဟာစည် ရွှေမင်းဝံ သာသနာ့ရိပ်သာကို ရောက်ရှိမည်ဖြစ်သည်။
ငါးထပ်ကြီးဘုရားသည် ရန်ကုန်မြို့တွင် ထင်ရှားသောဘုရားများအနက် တစ်ခုအပါအဝင်ဖြစ်သည်။
ရန်ကုန်မြို့၏ ရှေးဟောင်းအမွေအနှစ်စာရင်းဝင်ဖြစ်သည်။
သမိုင်းအကျဉ်း သာလွန်မင်း ၏သားတော် ပင်းတလဲမင်း (Pindale Min) (မင်းရဲရန္တမိတ်) သည် စစ်ကိုင်း ငါးထပ်ကြီးဘုရားအား ခရစ်နှစ် ၁၆၅၇ ခုနှစ်တွင် စတင်တည်ထားသော မူလဘုရားဒကာဖြစ်သည်။
တင်ပျဉ်ခွေထိုင်နေသော ရုပ်ပွားတော်ဖြစ်သည်။
အဆိုပါ စစ်ကိုင်းမြို့ ငါးထပ်ကြီးဘုရားရုပ်ပွားတော်ကြီး၏ပုံတော်ကိုနမူနာပြု၍ ဘုရားဒါယကာကြီး ဦးဘိုးအောင်သည် ပန်းချီပန်းပုပညာရှင် ဆရာဉာဏ်ကို ခေါ်ဆောင်လျက် စစ်ကိုင်းမြို့သို့သွားရောက်ကာ ငါးထပ်ကြီးဘုရား၏ပုံတော်ကို ကြည့်ရှုလေ့လာပြီး ရန်ကုန်မြို့ရှိ ဆရာတော်ကြီး ဦးအာသဘ၏ အရှေ့တောရကြီးအတွင်း ရန်ကုန်မြို့ ငါးထပ်ကြီးဘုရားကို မြန်မာသက္ကရာဇ် ၁၂၆၂ ခရစ်နှစ် ၁၉၀၁ ခုနှစ်မှစ၍ တည်ထားကိုးကွယ်ခဲ့သည်။
စစ်ကိုင်းမြို့ ငါးထပ်ကြီးဘုရား၏ ရုပ်ပွားတော်ကြီး၏ပုံတော်ကို မှီငြမ်းပြုပြီး တည်ထားသည့်အတွက်ကြောင့် "ငါးထပ်ကြီးဘုရား" ဟုပင် ခေါ်ခဲ့ခြင်းဖြစ်သည်။
ရွှေတိဂုံစေတီတော် ဘဏ္ဍာတော်ထိန်း ဂေါပကလူကြီး သမာဓိမြို့ဝန်မင်း ဦးဘိုးအောင်သည် ကျောင်းဒကာကြီးဦးဖေကြီး၊ ကျောင်းအစ်မကြီး ဒေါ်အုန်းခိုင်တို့၏သားဖြစ်သည်။
ရန်ကုန်မြို့ ငါးထပ်ကြီးဘုရားအား မဟာသကျအတုလမာရ်အောင်ဘွဲ့တော်ဖြင့် တည်ထားတော်မူရာတွင် ဆရာအရင်းဖြစ်သူ အဂ္ဂမဟာပဏ္ဍိတဘွဲ့တံဆိပ်တော်ရ ဟံသာဝတီဂိုဏ်းအုပ် ပထမမြောက်ငါးထပ်ကြီးဆရာတော် ဦးအာသဘကိုအမှူးထား၍ တည်ထားကိုးကွယ်ခဲ့ခြင်းဖြစ်သည်။
ဦးဘိုးအောင်နှင့် ဇနီး ဒေါ်စိမ်းရင်တို့မှ မြန်မာသက္ကရာဇ် ၁၂၆၂ ခုနှစ်၊ ခရစ်နှစ် ၁၉၀ဝ-၁၉၀၁ ခုနှစ်တွင် ငါးထပ်ကြီးဘုရားအား လှူဒါန်းတော်မူခဲ့သည်။
ထိုစဉ်အခါ အောက်မြန်မာနိုင်ငံ ရန်ကုန်မြို့၊ ဗဟန်းမြို့နယ်အတွင်းရှိ ငါးထပ်ကြီးဘုရားကြီးသည် အင်္ဂတေနှင့်ပြုလုပ်သောရုပ်ပွားတော်မြတ်ကြီးများတွင် အကြီးဆုံးရုပ်ပွားတော်ကြီးဖြစ်သည်။
ထိုစဉ်က မြန်မာပြည်တွင် စစ်ကိုင်းငါးထပ်ကြီးဘုရားမှလွဲ၍ အင်္ဂတေဖြင့်ပြုလုပ်သော ဆင်းတုဘုရားများတွင် ရန်ကုန်မြို့ ငါးထပ်ကြီးဘုရားဆင်းတုတော်သည် အကြီးဆုံးဖြစ်လေသည်။
ဆရာတော်ဦးအာသဘသည် ၁၉၀ဝ ပြည့်နှစ်မှ ၁၉၂၀ ပြည့်နှစ်အထိ နှစ်ပေါင်း ၂၀ တိုင်တိုင် ငါးထပ်ကြီးဘုရားကို စောင့်ရှောက်ထိန်းသိမ်းခဲ့သည်။
ဆရာတော်ဦးအာသဘပျံလွန်တော်မူပြီးနောက် ဆရာတော်ဦးအာသဘ၏မြေးတော်စပ်သူ အဂ္ဂမဟာပဏ္ဍိတဘွဲ့တံဆိပ်တော်ရ နိုင်ငံတော်သံဃာ့မဟာနာယက ဒုတိယမြောက်ငါးထပ်ကြီးဆရာတော် ဦးဇဋိလ သည် ၁၉၂၀ ခုနှစ်မှ ၁၉၄၅ ခုနှစ်အထိ ငါးထပ်ကြီးမြတ်စွာဘုရားကြီးကို နှစ်ပေါင်း ၂၅ နှစ်တိုင်တိုင် ဆက်လက်ထိန်းသိမ်းစောင့်ရှောက်ခဲ့သည်။
ဆရာတော်ဦးဇာဂရ (ဆရာတော်ဦးဇဋိလ၏တူ) သည် ၁၉၄၅ ခုနှစ်မှ ၁၉၈၁ ခုနှစ်အထိ ကျောင်းတိုက်ရှိသံဃာတော်များနှင့်အတူ ကပ္ပိယဝန်ထမ်းများကို ဩဝါဒပေးကာ ဆက်လက်ထိန်းသိမ်းစောင့်ရှောက်တော်မူခဲ့သည်။
ဟောင်းနွမ်းနေသောတန်ဆောင်းတော်များအား ပြုပြင်မွမ်းမံခြင်း၊ ၂၃.၂.၁၉၆၇ ခုနှစ်တွင် မီးလောင်သွားသောတန်ဆောင်းတော်များကို ပုံစံသစ်ဖြင့် အသစ်တည်ဆောက်ခြင်း ဂန္ဓကုဋီတန်ဆောင်းတော်ကြီးအပေါ် သံစေတီတည်ထားကိုးကွယ်ခြင်း စသော လုပ်ငန်းအများအပြားကို ဆောင်ရွက်ခဲ့သည်။
ငါးထပ်ကြီးဘုရားကြီး၏ အံ့ဩဖွယ်များ ငါးထပ်ကြီးဘုရား တည်ရှိရာဖြစ်သော အရာမ်မြေ (တရားဝင်တည်ရှိသောသာသနာ့မြေ) သည် အံ့ဩဖွယ်အသွယ်သွယ်တို့ရှိကြလေသည်။
မကောင်းကြံစည်သောပုဂ္ဂိုလ်များ ဒဏ်သင့်တတ်ခြင်း၊ လူကိုသေစေတတ်သော အဆိပ်ပြင်းသော မြွေဆိုးများမနေနိုင်ခြင်း၊ မရှိခြင်း၊ ပိန္နဲ၊ စောင်းလျား၊ ထန်းအသီးအနှံများ (၁၂) ရာသီ သီးပွင့်ခြင်း၊ ဘုန်းသမ္ဘာရှိသူ အကြီးအကဲတို့ကိုသာလက်ခံ၍ ဘုန်းမဲ့သူများကို ဖယ်ရှား၍ ကြည်ရှည်စွာလက်မခံခြင်း၊ ကျေးငှက်များ နေ့ရောညပါ မြူးတူးပျော်ရွှင်ခြင်း၊ လောကီလောကုတ္တရာ ဆုတောင်းမှုပြည့်ခြင်း၊ အဓိဋ္ဌာန်အကြံအစည်သစ္စာပြုခြင်းမျိုး အလွယ်တကူအောင်မြင်တတ်ခြင်း၊ လောကီဂိုဏ်းဆရာတို့ အင်းအိုင်လက်ဖွဲ့ ဓာတ်ဆင်မန်းမှုတ်ပြုလုပ်ကြခြင်း၊ ဥစ္စာစောင့်များ ပျော်မွေ့နေထိုင်ကြသည်ဟု လောကီဆရာတို့ ယုံကြည်ကြခြင်း၊ ခေတ်အဆက်ဆက် ဘေးအန္တရာယ်လွတ်ကင်းခြင်း၊ လျှိုမြောင် ဂနိုင်(တော) စိမ့်စမ်းတော သစ်ပင်ပန်းပင်တို့ဖြင့် စိတ်နှလုံးကို မွေ့လျော်ဖွယ် ကြည်နူးရွှင်ပျအေးချမ်းသာယာခြင်း၊ ကိုးကား Category:ရန်ကုန်မြို့ရှိ စေတီပုထိုးများ Category:ရန်ကုန်တိုင်းဒေသကြီးအတွင်းရှိ စေတီပုထိုးများ Category:ရန်ကုန်မြို့ရှိ ရှေးဟောင်းအမွေအနှစ် အဆောက်အအုံများ။
thumb|300 px သာဝတ္တိပြည် ပေဿနဒီ ကောသလမင်းကြီး၏ အတိုင်ပင်ခံပညာရှိ ပုရောဟိတ်ကြီး၏ဇနီး ပုဏ္ဏေးမကြီး(ပုဏ္ဏားလူမျိုး) မန္တာနီတွင် သားတစ်ယောက် ဖွားမြင်ရာ ဖွားမြင်သည့်အချိန်တွင် တစ်ပြည်လုံးရှိ လက်နက်များ အရောင်တဝင်းဝင်း ထွက်လာသဖြင့် မွေးဖွားသောသား၏ နက္ခတ်ကြောင့် ဖြစ်ကြောင်း သံတော်ဦးတင်၍ ၎င်းသားကို သုတ်သင် ဖျောက်ဖျက်ပစ်ပါမည်ဟု သံတော်ဦးတင် လျှောက်လေသည်။
မင်းကြီးက “တိုင်းပြည်ကို လုယူမည့် သူပုန် ဖြစ်မည်လား” မေးရာ ပုရောဟိတ်ကြီး(ပုဏ္ဏားလူမျိုး)က ထီးနန်းကို လုယူမည့်သူ မဟုတ်ပါ၊ တောတွင်းလူဆိုးသာဖြစ်ပါမည် ပြောသဖြင့် မင်းကြီးက “ဇီဝိတဒါန အသက်ရှင်ပါစေ၊ မသေပါစေနှင့်” ဟု မိန့်ကြားသဖြင့် "ဟိံသက" အမည်ပေး၍ ဆက်လက် မွေးမြူထားလေသည်။
လူဆိုးဖြစ်ရခြင်းအကြောင်း ပါမောက္ခကြီး၏အထင်လွဲခံရခြင်း အရွယ်ရောက်သော် တက္ကသိုလ် ဒိသာပါမောက္ခဆရာကြီးထံ ပညာသင် စေလွှတ်ထား၏။
တပည့်ပေါင်းများစွာရှိသည့်အနက် ဟိံသကမှာ ဖျတ်လက်သွက်လက်သဖြင့် ဆရာကတော်ကြီးက လက်စွဲပြုစေခိုင်းလေ့ရှိ၏။
ဆရာကတော်ကြီးအရေးပေးသည်ကို မနာလိုသော တပည့်များသည် ဆရာကတော်ကြီးအပေါ်၌ ဟိံသကမှာ မရိုးသားကြောင်း ဆရာကြီးအား ကုန်းချောစကား ဆိုကြလေတော့သည်။
ဆရာကြီးသည် အထင်လွဲသွားကာ ဟိံသကအား ပညာစုံပြီဖြစ်၍ ပညာကြေးကန်တော့ရန် "လူ့လက်ညှိုးတစ်ထောင် ဖြတ်ယူခဲ့" ဟု အနုနည်းဖြင့် သေလမ်းသို့ ညွှန့်ကြားလိုက်လေသည်။
(လက်ညှိုးပေါင်းတစ်ထောင်ရလျှင် အကောင်းဆုံးသော ပညာတစ်ခု သင်ပေးမည်ဟု ဆရာကြီးကပြောကြားကြောင်းကို မှတ်တမ်းတစ်ခုတွင် တွေ့ရှိရသည်။
) ရာဇဝတ်လူဆိုးကြီးတစ်ဦးဖြစ်လာခဲ့ ဟိံသက သည် ဆရာကြီးအပေါ်၌ အလွန်ကြည်ညိုလေးစားစွာဖြင့် ဩဝါဒအတိုင်း သာဝတ္ထိပြည် အနီး ဇာလိယ တောတန်းထဲတွင်နေကာ ဓားတစ်ချောင်းဖြင့် လာလာသမျှသော လူများကို သတ်၍ လက်ညှိုးဖြတ်ကာ ကြိုးနှင့်သီပြီး လည်ပင်းမှာ ဆွဲထားလေတော့သည်။
ထိုအချိန်မှစ၍ ဟိံသက အမည်မှ အင်္ဂုလိမာလ ဟု အမည်တွင်ကာ ဘုရင်မင်းမြတ်ကိုယ်တိုင် ထွက်၍ ဖမ်းဆီးနှိမ်နှင်းရန်လုပ်ဆောင်ရသည်အထိ ရာဇဝတ်လူဆိုးကြီးတစ်ဦးသဖွယ် ကြီးကျယ်လာလေတော့သည်။
မိခင်ကိုပင် သတ်ရန်ကြံ ကောသလမင်းကြီးကိုယ်တိုင် စစ်တပ်နှင့်ထွက်၍ လက်ရဖမ်းမည်ဟု သိသောနေ့တွင် မန္တာနီပုဏ္ဏေးမကြီး(ပုဏ္ဏားလူမျိုး)သည် သားအပေါ်၌ ချစ်ခြင်းမေတ္တာ ကရုဏာဖြင့် ဇာလိက တောတန်းသို့ အပြေးလှမ်းလာကာ သားကိုတော်ရာ လွတ်ရာသို့ ရှောင်ရှားရန် ဟစ်အော် သတိပေးလေတော့သည်။
အင်္ဂုလိမာလအဖို့မှာလည်း တစ်ထောင်ပြည့်ရန် လက်တစ်ချောင်းသာ လိုသောနေ့မှ မွေးသမိခင် ကျေးဇူးရှင် ကိုယ်တိုင် လာရောက်သတိပေးလေရာ ဘုရင်ကိုယ်တိုင် လူဆိုးဖမ်းထွက်မည့်နေ့ဖြစ်၍ ဤတောတန်းများ၌ ဖြတ်သန်းမည့် အခြားသူ မရှိဘဲ တစ်ဦးတည်းသော လာသူမှာလည်း မိခင်ရင်း ဖြစ်နေတော့ရာ…ယနေ့ လက်ညှိုးတစ်ထောင်ပြည့်ပါက ဆရာ့ထံပြန်၍ ကန်တော့လိုသော အင်္ဂုလိမာလမှာ "မာတာပိတု ဂုဏော အနန္တော" ဟု သဘောသက်ဝင် မဆင်ခြင်နိုင်ဘဲ မိခင်လက်ညှိုးကို ဖြတ်ရန် ကြံစည်ကာ ဓားဆွဲ၍ လိုက်လေတော့သည်။
ဘုရားရှင်ကိုယ်တိုင်ဝင်ကယ်ခဲ့ခြင်း သတ္တဝါဝေနေများကို ကရုဏာတော် အနန္တဖြင့် ဒိဗ္ဗစက္ခုဉာဏ်တော်မြတ်ဖြင့် ကြည့်ရှုကယ်တင်ရန် ဆုံးဖြတ်တော်မူသော မြတ်စွာဘုရားသခင်သည် ထိုအခြင်းအရာကို အာရုံတော်တွင်မြင်မိသည့်အတွက်ကြောင့် မိခင်နှင့်သားအကြား ဘွားခနဲဝင်၍ မိခင်ကို ကွယ်လိုက်လေတော့သည်။
ထို့ကြောင့် အင်္ဂုလိမာလသည် မိခင်ကိုလိုက်မည့်အစား ဗုဒ္ဓဘုရားရှင်ကိုသာ လိုက်လံဖမ်းဆီးမည်၊ လက်ညှိုးဖြတ်မည်ဟု ဆုံးဖြတ်ချက်ချခဲ့သည်။
အပြေးလျင်သော သားသမင်ကိုပင် အစဉ်အမြဲရအောင်ဖမ်းယူနိုင်သော အင်္ဂုလိမာလမှာ ဘုရားရှင်ကို လိုက်၍ မမီနိုင်သည့်အဆုံး "ရဟန်းကြီး၊ ရပ်လော့" ဟု လူဆိုးပီပီ အမိန့်ပေးလေတော့သည်။
ဗုဒ္ဓဘုရားရှင်က "အင်္ဂုလိမာလ၊ ငါကား ရပ်နေ၏၊ သင်သာ မရပ်သေးပါတကား" ဟုမိန့်ရာ အင်္ဂုလိမာလက "ရဟန်းကြီး၊ အဘယ်ကြောင့် မုသားပြောသနည်း" ဟု ထပ်ဆင့် မေးသဖြင့် ဘုရားရှင်က သံသရာအမိုက်ဇာတ်ကို အမြစ်မဖြတ်ဘဲ တဝဲလည်လည် မရပ်မနား ပြေးလွှားနေခြင်း အဓိပ္ပာယ်ကို အလွယ်နှင့် နားလည်ရန် "ငါသည် သံသရာမှလွတ်မြောက်ရာလွတ်မြောက်ကြောင်းလမ်းစဉ်ကို ကိုယ်တိုင်ကျင့်ကြံသိရှိပြီးဖြစ်သဖြင့် ပြေးလွှားရန်မလို၊ အသင်သည် လူအများကိုဒုက္ခပေးသတ်ဖြတ်သည့်အပြင် မိခင်ဟူသော ကျေးဇူးရှင်ကိုပါ သတ်ဖြတ်မည်ဆိုပါက သံသရာတစ်လျှောက်လုံး မရပ်မနားပြေးလွှားနေရဦးမည်။
အချိန်မီနောင်တရပြီး တရားကျင့်ကြံလျှင် သံသရာမှလွတ်မြောက်နိုင်လိမ့်မည်။
" ဟူ၍ ဟောကြားတော်မူခဲ့သည်။
ပျက်အစဉ် ပြင်ခဏ၊ အင်္ဂုလိမာလ ပါရမီရင့်ပြီးဖြစ်သူ အင်္ဂုလိမာလမှာ တစ်ထိုင်တည်းဖြင့် "ဧဟိ ဘိက္ခု" ရဟန်း ဖြစ်လေတော့သည်။
လူဆိုးဖမ်းထွက်လာသော ကောသလမင်းကြီးမှာ ဘုရားကျောင်းတော်တွင် ရဟန်းဖြစ်နေသော အင်္ဂုလိမာလအား ရဟန်းအသွင်နှင့်တွေ့မြင်သဖြင့် ဖမ်းဆီးရန်မလိုတော့ပဲ ကန်တော့၍သာ နန်းတော်သို့ ပြန်ရရှာလေသည်။
နောက်ပိုင်းနေ့ရက်များတွင် ရဟန်းမြတ် ဣန္ဒြေနှင့် ပြည့်စုံစွာ ဆွမ်းခံထွက်လာသော အရှင်အင်္ဂုလိမာလကို မြို့တွင်းမှ လက်ညှိုးဖြတ်ခံရသူများ၊ ၎င်းတို့၏ဆွေမျိုးမောင်နှမ မိသားစုဝင်များက တုတ်၊ အုတ်ခဲ၊ ကျောက်ခဲများဖြင့် ပစ်ပေါက်ကြသည့်အတွက် ဒဏ်ရာများရသော်လည်း သည်းခံ၍သာ သီတင်းသုံးနေရရှာသည်။
တစ်ခါတွင်မူ ဆွမ်းခံကြွချိန်တွင် ကလေးမီးမဖွားနိုင်သောမိန်းမပျိုတစ်ဦး အခက်အခဲဖြစ်နေသည်ဟု ကြားသိရသောအခါ သနားဂရုဏာဖြစ်ကာ ထိုအခက်အခဲအား ကူညီဖြေရှင်းပေးလိုကြောင်း မြတ်စွာဘုရားအား လျှောက်ထားလေရာ မီးမဖွားနိုင်သူတို့အား သစ္စာပြုပြီး မီးဖွားစေသော ဂါထာမန္တန်တော်ကို သင်ကြားပေးတော်မူ၏။
အင်္ဂုလိမာလ ရဟန္တာမြတ်၏ ကျေးဇူးတော်ကြောင့် မီးမဖွားနိုင်သူတို့ လွယ်ကူစွာ မီးဖွားနိုင်သည်မှစ၍ ကြည်ညိုသူပေါများလာခြင်း၊ လူအများ၏ ချစ်ခင်အားကိုးခြင်းခံရသော ရဟန္တာထေရ်မြတ်တစ်ပါးဖြစ်သွားသည့်အခါကစ၍ အင်္ဂုလိမာလသုတ်တော်ကို ရွတ်ဆိုပွားများခဲ့ကြကြောင်း မှတ်တမ်းများအရ တွေ့ရှိရသည်။
လူရမ်းကားလူသတ်သမားဖြစ်ခဲ့ရသော အင်္ဂုလိမာလသည်ပင် ဗုဒ္ဓမြတ်စွာဘုရား၏ကျေးဇူးတော်အဆုံးအမကြောင့် နောင်တရပြီး ဆိုးသွမ်းမှုများကို ပြတ်ပြတ်သားသားရပ်ဆိုင်းကာ လူကောင်းသူကောင်းတစ်ဦး (သို့) ရဟန္တာအရှင်သူမြတ်တစ်ဦးဖြစ်လာခဲ့ခြင်းကို နမူနာသာဓကပြုပြီး လူသားများအားလုံးသည် မိမိအကျိုး၊ အများအကျိုးအတွက် သူတော်ကောင်းတရား၊ မဂ္ဂင် ၈ ပါးလမ်းစဉ်နှင့်အညီ အကောင်းဆုံးလက်တွေ့ကျင့်ကြံသင်ခန်းစာယူသင့်ပါကြောင်း မှတ်သားမိပါသည်။
အကယ်၍ အကြောင်းတစ်စုံတစ်ရာကြောင့်လည်းကောင်း၊ အသိပညာ၊ အတွေးအခေါ်မှားယွင်းမှုကြောင့်လည်းကောင်း လမ်းမှားသို့လျှောက်လှမ်းနေရပါကလည်း လမ်းမှန်သို့ရဲရဲဝံ့ဝံ့ရွေးချယ်လျှောက်လှမ်းကြရန် လွန်စွာအရေးကြီးလှပါကြောင်း နားလည်မိပါသည်။
ကိုးကား အင်္ဂုလိမာလသုတ်တော်ဖြစ်စဉ် Category: ဗုဒ္ဓဝင် ပုဂ္ဂိုလ်များ။
UTC−10:30 ဆိုသည်မှာ UTC time offset ၏−10:30 အချိန်တွင်ရှိသော အချိန်၏ အမှတ်လက္ခဏာဖြစ်သည်။
GMT−10:30 ကို စံတော်ချိန်အဖြစ် ဟာဝိုင်ယီပြည်နယ်တွင် ၁၉၀၀ ခုနှစ်မှ ၁၉၄၇ ခုနှစ် မတိုင်ခင်အထိ အသုံးပြုခဲ့ပြီး UTC−10:30 ဇုန်ဖြစ်သော GMT−10:00 ဇုန်သို့ ပြောင်းလဲခဲ့သည်။
UTC−08:30 ဆိုသည်မှာ UTC time offset ၏−08:30 အချိန်တွင်ရှိသော အချိန်၏ အမှတ်လက္ခဏာဖြစ်သည်။